நூற்றுக்கணக்கில் மாணவ-மாணவிகள் கல்வி பயிலும் பள்ளிகளில் சுகாதாரத்துடன் தொடர்புடைய துப்புரவுப் பணியை ஒருநாள் அந்தப் பணியாளர்கள் நிறுத்திவிட்டால், சுற்றுப்புறம் என்னவாகும் என்பதை அரசும், சம்பந்தப்பட்ட அதிகாரிகளும் நினைத்துப் பார்க்க வேண்டும். இத்தனைக்கும் அவர்கள் பள்ளிகளில் வேலை பார்ப்பவர்கள். குழந்தைகளின் சுகாதாரத்தைப் பாதுகாப்பவர்கள். பொருளுதவியோ, பண உதவியோ செய்வதையும் தாண்டி, அவர்களுக்கான குறைந்தபட்ச மரியாதையை அளித்து, அவர்களை அவமானப்படுத்தாமல் இருக்கலாம். அதுவே அவர்களுக்கு மிகப்பெரும் உதவியாக இருக்கும்.